Document ID: 32007D0239

SKLEP SVETA
z dne 5. marca 2007
o stališču Skupnosti o Sklepu št. 1/2007 Skupnega odbora iz Začasnega sporazuma o trgovini in trgovinskih zadevah med Evropsko skupnostjo na eni strani in Republiko Albanijo na drugi strani o sprejemu poslovnika Skupnega odbora, vključno z imenovanji, sestavo, pristojnostmi in področno razdelitvijo delovnih skupin ES-Albanija
(2007/239/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,
ob upoštevanju Sporazuma o trgovini in trgovinskem ter gospodarskem sodelovanju med Evropsko gospodarsko skupnostjo in Republiko Albanijo (1) (v nadaljevanju „Sporazum“), ki je začel veljati 1. decembra 1992, in zlasti člena 18 Sporazuma,
ob upoštevanju Začasnega sporazuma o trgovini in trgovinskih zadevah med Evropsko skupnostjo na eni strani in Republiko Albanijo na drugi strani (2) (v nadaljevanju „Začasni sporazum“), ki je bil podpisan 12. junija 2006, in zlasti členov 42 in 43 Začasnega sporazuma,
ob upoštevanju predloga Komisije,
ob upoštevanju naslednjega:
(1)
Začasni sporazum je začel veljati 1. decembra 2006.
(2)
Člen 42 Začasnega sporazuma določa, da Skupni odbor, ustanovljen s Sporazumom, nadzira uporabo in izvajanje Začasnega sporazuma.
(3)
Tretji pododstavek člena 43 Začasnega sporazuma določa, da Skupni odbor sprejme svoj poslovnik.
(4)
Člen 18(1)(e) Sporazuma določa, da lahko Skupni odbor ustanovi delovne skupine.
(5)
Imenovanje, sestava, pristojnosti in področna razdelitev delovnih skupin bi morali biti določeni v poslovniku.
(6)
Skupnost bi morala določiti stališče, ki ga bo zavzela v Skupnem odboru glede sprejetja poslovnika -
SKLENIL:
Edini člen
Stališče, ki ga Skupnost sprejme v Skupnem odboru iz člena 42 Začasnega sporazuma o trgovini in trgovinskih zadevah med Evropsko skupnostjo na eni strani in Republiko Albanijo na drugi strani, temelji na osnutku sklepa Skupnega odbora, ki je priložen temu sklepu.
V Bruslju, 5. marca 2007

Labels: 10
18
15